Kan det regne så meget, at man ikke kan svømme? Ja, det kan det. Den traditionsrige svømmekonkurrence over Limfjorden, "Limfjordskrydseren, skulle afvikles i dag, men regnen kom i vejen. Først måtte arrangørerne udskyde svømningen tværs over fjorden for at beskytte deltagerne mod bakterier. Rensningsanlægget i Aalborg kan nemlig ikke følge med, når det regner meget, og derfor bliver spildevandet renset ud i fjorden. Svømmerne kom godt nok i vandet senere på formiddagen, men da regnen senere så igen ramte Aalborg, valgte man alligevel at aflyse konkurrencen og hive svømmerne op fra vandet. Se reportagen fra arrangementet over artiklen.

Referat:
Deltagerne kunne ikke svømme i fjorden på grund af fare for bakterier fra spildevand.